
I. BEVEZETÉS
A személyes gondoskodást nyújtó szociális intézmények szakmai feladatairól és működésük feltételeiről szóló I/2000. (I.7.) SzCsM rendelet, valamint a szociális igazgatásról és ellátásokról szóló 1993. évi III. törvény rendelkezései alapján a Szépkorúak Otthona Várpalota Szakmai Programját a következők szerint készítette el:

Csehné Huszics Márta                                                                                                     intézményvezető
II. AZ INTÉZMÉNY MŰKÖDÉSÉRE VONATKOZÓ ADATOK
1. Megnevezése:


Szépkorúak Otthona Várpalota

2. Székhelye:


8100 Várpalota, Honvéd u. 2.






Telefon: 88/575-408

3. Fenntartója:


Várpalota Város Önkormányzata






8100 Várpalota, Gárdonyi G. u. 39.

4. Működtetője:


Várpalota Város Önkormányzata






8100 Várpalota, Gárdonyi G. u. 39.

5. Tevékenység megkezdésének ideje:

1994.03.01.

6. Törvényességi felügyeletet gyakorolja: 
Várpalota Város Önkormányzata






8100 Várpalota, Gárdonyi G. u. 39.

7. Ellátási területe:


Várpalota Város közigazgatási területe

8. Költségvetési szerv közfeladata:

szakosított ellátás, idősek otthona






folyamatosan üzemelő bentlakásos intézmény

8. Engedélyezett férőhelyek száma
30 fő.

III. AZ INTÉZMÉNYI SZOLGÁLTATÁS CÉLJA, 
FELADATA
III..1. Az intézmény célja
A Várpalotán élő, önmaguk ellátására nem vagy csak folyamatos segítséggel képes, szociálisan rászoruló idősek számára biztonságos, magas színvonalú, szükségleteiknek megfelelő ellátás biztosítása. A lakóink általános egészségi állapotának szinten tartása, a testi-lelki aktivitásuk fenntartása, ill. annak elősegítése, figyelembe véve az ellátást igénybe vevő korát, egészségi állapotát, képességeit és egyéni adottságait, tiszteletben tartva szabad akaratukat, emberi méltóságukat. Fontos célkitűzésünk, hogy  Intézményünk, nyugalmat és biztonságot nyújtson az ellátottainknak, és hozzátartozóiknak.
III.2. Az intézmény feladata
Az ellátottak korának, egészségi állapotának megfelelő fizikai és egészségügyi ellátása, mentális gondozásuk, valamint célszerű és hasznos tevékenységük megszervezése és foglalkoztatása. 

III.3. Az ellátottak köre
A Szépkorúak Otthonában elsősorban azoknak a nyugdíjkorhatárt betöltött személyeknek az ápolása-gondozása történik, akik III-as fokozatú, vagy  a 36/2007 (XII.22.) SZMM rendelet 4. § (1) bekezdése alapján gondozási szükségletet megalapozó egyéb körülményeik miatt gondozási szükséglettel rendelkeznek, de az egészségi állapotuk rendszeres gyógyintézeti kezelést nem igényel. Az intézményben azt a 18. életévét betöltött személyt is ellátjuk, aki betegsége miatt nem tud önmagáról gondoskodni, és ellátása más típusú ápoló-gondozó intézményben nem biztosítható.. 
Ellátottainkra jellemző, hogy betegségeik krónikusak, összetettek, melyek talaján kialakult enyhébb, vagy súlyosabb mentális hanyatlás, illetve a szenzoros és motoros funkciók csökkenése (látás-, hallás romlás, mozgáskorlátozottság, afázia), melynek következtében magas a gondozási igény.
III. 4.  szolgáltatásról szóló tájékoztatás helyi módja
A társadalmi tájékoztatás érdekében intézményünk Facebook oldallal rendelkezik, valamint lehetőségünk van a Intézményünk életéről, eseményeiről a helyi sajtóban (Várpalotai Hírek, Hírcentrum, Városi Televízió) hírt adni.

Elérhetőségeink a következőek:

Intézmény telefonszáma – nővérszoba, gondozási információk: 88/575-408

Intézményvezető: Csehné Huszcsics Márta : tel: 30/661-8513

e-mail cím: szepkoruak.vp@gmail.com.
III. 5. Más intézményekkel történő együttműködés módjq
Az Intézmény szakmai munkája során folyamatosan arra törekszik, hogy kapcsolatrendszerét más intézményekkel szervezetekkel fenntartsa, és lehetőség szerint tovább bővítse. 

Az Együttműködéssel érintett szervek, illetve az együttműködés célja:
Az intézmény fenntartójával: kiterjed a szakmai, költségvetési, pénzügyi és gazdasági tevékenységre. E tevékenység ellenőrzésére.

Módszertani intézetekkel, más időseket ellátó szociális intézményekkel, mely során az Intézmény segítséget kap az új módszerek bevezetésében, valamint szakmai tapasztalatok bővítésében, cseréjében.

Egészségügyi alap-, járóbeteg szakellátás és fekvőbeteg szakellátást nyújtó intézményekkel: - Háziorvosok, Cholnoky Ferenc Megyei Kórház, General Medicina járóbeteg ellátás, Szent Donát Kórház járóbeteg ellátás. - Célja az ellátottak egészségének megőrzése, javítása (szakorvosi, illetve kórházi ellátás biztosítása, a szűrővizsgálatok, rendszeres kontroll- és labor vizsgálatok, stb.) 

Továbbá a háziorvosokkal és a Szent Donát Kórház osztályos főnővéreivel az általuk ellátott betegek intézményünkben történő elhelyezése, felkészítése érdekében. 

A városban működő szociális alapszolgáltatást nyújtó intézményekkel: Különösen házi segítségnyújtást, családsegítő szolgálatot, hajléktalan ellátást biztosító Térségi Népjóléti Gondozási Központ, valamint a a Magyar Vöröskereszt városunkban működő intézményeivel. Célja: az intézmények közötti átjárhatóság az alapellátásban már megnyugtatóan nem ellátható idősek intézményünkben való elhelyezése, gondozási szükséglet hiányában a kérelmező és az alapellátás közötti kapcsolatfelvétel segítése.

Ellátottjogi-, betegjogi képviselőkkel: Az ellátottak jogainak védelme érdekében.

Oktatási, nevelési intézményekkel (Városunkban működő óvodák, iskolák), valamint civil szervezetekkel, illetve a Szent Donát Kórház foglalkoztató nővéreivel, melynek célja közös programok szervezése, lebonyolítása a lakók testi, lelki egyensúlyának megtartása, javítása érdekében. 

A köznevelési intézmények gyermekei gyakran vendégeink, mely során előadásaikkal, műsoraikkal segítik az ellátottak kikapcsolódását. 

Az iskolai közösségi szolgálat keretében szakképzett gondozók irányításával, ellenőrzése mellett a diákok segítséget nyújtanak lakóink szabadidős elfoglaltságainak megvalósulásában (beszélgetés, felolvasás, társas játék, kreatív foglalkozások) illetve  mobilizálásuk (sétáltatás, levegőztetés) segítésében.

Az intézményben a különböző képző intézetek szakmai terephelyszínét biztosítjuk. 

Egyházakkal, felekezetekkel: Intézményünk nagy hangsúlyt fektet a hit élet gyakorlására. 

Illetve mindazokkal a szervekkel, intézményekkel, és szolgáltatókkal, akikkel az ellátottak pénzügyi, szociális ügyeinek érdekében szükséges eljárni (Polgármesteri Hivatal, Kormányhivatal, Nyugdíjfolyósító, Bank, stb. ügyintézői.)

Az együttműködés módja
Formális és informális kapcsolódások:

· telefon

· e-mail,

· személyes találkozók,

· rendezvények

· szakmai tanácskozások

· tapasztalatcserék.

IV. Az ellátás igénybevételének módja
IV.1. A felvételi kérelem
Az ellátás igénybevétele önkéntes a kérelmet az intézmény által rendszeresített nyomtatványon kérjük beadni, melyet a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet (továbbiakban: rendelet) 1. számú melléklet szerinti dokumentumokkal (orvosi igazolás, jövedelem- és vagyonnyilatkozat) együtt kell benyújtani az intézményvezetőhöz. 

Az intézményvezető értesíti az ellátást igénylőt, illetve törvényes képviselőjét a kérelem nyilvántartásba vételéről, valamint az előgondozás elvégzésének időpontjáról. 

Az igények kielégítésére a kérelmek beadásának sorrendjében kerül sor kivéve, ha az igénylő a rendelet 15 §-ban meghatározott egészségügyi, illetve szociális körülményei miatt soron kívüli elhelyezést kér. A soron kívüli elhelyezés iránti igény sorrendben megelőzi a többi kérelmet. 

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 68/B § (1) bekezdése szerint a kérelmező egészségi állapota, rossz szociális körülményei esetén határozott időre (maximum 3 hónapra) – a gondozási szükséglet vizsgálata nélkül – biztosítható ellátás. Ez esetben az ellátottal a szerződést határozott időre kötjük.
IV.2. Előgondozás
Az új jelentkezőkkel való megállapodás, illetve a beköltözés előtt a rendeletben meghatározottak szerint előgondozást végzünk. Az előgondozás során tájékozódunk az ellátást igénylő életkörülményeiről, egészségi állapotáról, szociális helyzetéről a megfelelő, személyre szabott ellátás biztosítása érdekében, továbbá felkészítjük az ellátást igénylőt az intézményi elhelyezésre, az intézményi életre.

Az előgondozást adatlapon rögzítjük. 
Amennyiben felvétele indokolt, de nem tudunk annak eleget tenni, rendszeresen érdeklődünk a kérelmező egészségi állapotáról, szociális körülményeiről.
IV.3. A gondozottak elhelyezése
Az új lakót az intézményvezető, a vezetőápoló és a terápiás munkatárs fogadja, és a Szt. 96. § (1). bekezdésében foglaltakról tájékoztatja.

A férőhely elfoglalását követően az intézmény orvosa megvizsgálja az ellátottat és szükség esetén intézkedik a külön jogszabály szerinti ápolási, gondozási feladatok ellátásáról, speciális diéta elrendeléséről. 
IV.4. A megállapodás tartalmi elemei
Az intézményi jogviszony keletkezését az ellátott, illetve törvényes képviselője és az intézményvezető közötti megállapodás alapozza meg.
A megállapodás tartalmazza 

Az intézmény adatait, az igénybevevő személyes azonosító adatait

A gondozásba vétel kezdő időpontját


A megállapodás időtartamát

Az igénybevevő számára nyújtott szolgáltatások tartalmát,


A személyi térítési díj megállapítására, fizetésére vonatkozó szabályokat

A személyi térítési díjról szóló döntéssel szembeni fellebbezés lehetőségét.


A nem megfelelő ellátás, illetve a bánásmód miatti panasztétel lehetőségét


A megállapodás felmondásának lehetőségeit


A jogviták esetén meghatározza az illetékes bíróságot 


A megállapodás helyét, időpontját 


A megállapodó felek aláírását

V. tájékoztatási kötelezettség
Az Szépkorúak Otthona szakdolgozói kötelesek az ellátások iránt érdeklődő személy részére tájékoztatást adni, vagy a megfelelő információkhoz való hozzájutásban segítséget nyújtani.
Az intézmény vezetője - személyes megbeszélés során - az ellátást igénylő, illetve törvényes képviselője, valamint hozzátartozói részére részletes tájékoztatást ad:
· az intézményi jogviszony létesítésének feltételeiről, az ellátás tartalmáról,

· az ellátás igénybevételének módjáról,

· az intézményi jogviszony megszüntetésének lehetőségéről,

· az intézmény házirendjéről,

· az ellátotti jogokról, illetve azokat képviselő személy, szervezet elérhetőségéről,

· az intézményen belüli és az eltávozás esetére kialakított szabályokról,

· a fizetendő térítési díjról és annak teljesítési feltételeiről, valamint a mulasztás következményeiről, 

· az intézmény által viselt, illetve átvállalt gyógyszerköltség, illetve gyógyászati segédeszközköltség mértékéről,

· az intézmény által vezetett személyes nyilvántartásokról,

A felvilágosítás megtörténtéről az ellátásban részesülő, illetve törvényes képviselője írásban nyilatkozik. A nyilatkozat tartalmazza továbbá a lakó kötelezettségvállalását saját, illetve az által megadott, legközelebbi hozzátartozójának természetes személyazonosító adataiban, illetve elérhetőségeiben bekövetkező változások bejelentésére.

Az évente két alkalommal összehívott lakógyűlés szintén lehetőséget biztosít a gondozottak felvilágosítására, tájékoztatására. A lakógyűlés témaköreiről és az ott elhangzottakról összegző emlékeztető készül.

A vezető ápoló tájékoztatja, illetve értesíti az ellátott által megjelölt hozzátartozóját

· az ellátott állapotában bekövetkező lényeges változásáról,

· az egészségügyi intézménybe való beutalásáról.

A házirendet minden ellátott gondozásba vételének kezdetén megkapja, valamint az intézmény folyosóján elhelyezkedő táblán, jól látható helyen megtalálható. Ezzel az intézmény gondoskodik arról, hogy az a jogosultak hozzátartozói és az intézmény dolgozói számára is folyamatosan hozzáférhető legyen.

Az intézmény folyosóján elhelyezett táblán található az intézmény vezetőjének tájékoztatója az intézmény gazdálkodásáról, mely a következőket tartalmazza: az intézmény működési költségének összesítését, az intézményi térítési díj havi összegét, az egy ellátottra jutó havi önköltség összegét.
VI. AZ ELLÁTOTTAK ÉS AZ INTÉZMÉNY DOLGOZÓI JOGAINAK VÉDELME
VI. 1. Ellátottak jogvédelme
Ha az intézményben ellátott személy Alkotmányban, vagy a Szt. 94.E.§-ában megfogalmazott jogai sérülnének, azzal szemben jogorvoslatra van lehetősége. 

Az ellátott, vagy törvényes képviselője ezen igényével fordulhat az intézmény vezetőjéhez, az ellátott jogi képviselőhöz, vagy az Érdekképviseleti Fórumhoz.
Az Édekképviseleti Fórum, az Ellátottjogi Képviselő és a Betegjogi Képviselő aktuális elérhetőségei a faliújságon megtalálhatók, változás esetén azonnal frissítésre kerülnek.

Az intézményvezető tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézményvezető határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül a fenntartóhoz fordulhat jogorvoslattal.

Az Érdekképviseleti Fórum működésének részletes szabályait a Házirend tartalmazza.

Amennyiben az ellátást igénybe vevő egészségi állapotánál vagy egyéb körülményeinél fogva közvetlenül nem képes az illetékes szervek megkeresésére, az intézményvezető segítséget nyújt ebben, illetve értesíti az ellátott törvényes képviselőjét, vagy az ellátott jogi képviselőt az ellátott jogainak gyakorlásához szükséges segítségnyújtás céljából.

VI.2. A szociális szolgáltatást végzők jogai
A foglalkoztatottaknak joguk van arra, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra.

A Szociális tv. értelmében közfeladatot ellátó személynek minősül az intézményi ellátásban foglalkoztatott ápoló, vezető ápoló, gondozó, terápiás munkatárs.

Az intézmény rendelkezik foglalkoztatottak védelme érdekében, az ellátást igénybe vevők részéről esetlegesen felmerülő veszélyhelyzet kezelésére vonatkozó belső utasításokkal, protokollokkal, melyekről a megfelelő tájékoztatást évenként megkapják, melyet aláírásukkal igazolnak.

Az intézmény a munkavállalók számára a Kjt. 55-80. §-ában és a Kjt.-nek a szociális, valamint a gyermekjóléti és gyermekvédelmi ágazatban történő végrehajtásáról szóló kormányrendeletben megállapított, a munkaidőre, pihenőidőre, előmeneteli és illetményrendszerre vonatkozó feltételeket biztosítja.
VII. A FELADATELLÁTÁS SZAKMAI TARTALMA, 
MÓDJA
A fenntartó az 1/2000 SzCsM rendelet 2 § l) pontja szerinti alábbi szolgáltatási elemeket biztosítja, valamint az intézmény folyamatosan gondoskodik az ellátottak szükség szerint ruházattal, illetve textíliával való ellátásáról, mentális gondozásáról, valamint egészségügyi ellátásáról.
Gondozás: az igénybe vevő bevonásával történő, tervezésen alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését,
Étkeztetés: rendszeres gondoskodás hideg, illetve meleg ételről a szolgáltatónál,
Felügyelet: a szolgáltatásnyújtás helyszínén lelki és fizikai biztonságát szolgáló, személyes vagy technikai eszközzel, eszközökkel biztosított kontroll,
Lakhatás: az életkorhoz, egészségi állapothoz, családi állapothoz vagy helyzethez igazított, rövid vagy hosszú távú lakhatási lehetőség, amely elősegíti a személyes biztonságot és az emberi méltóság megőrzését, a tanulásban, a foglalkoztatásban és a közösségi életben való részvételt, illetve a családtagok közötti kapcsolat fenntartását,
VII.1.  Egészségügyi ellátás:
Orvosi ellátás:
Otthonunk gondoskodik rendszeres orvosi felügyeletről és szakorvosi ellátáshoz való hozzájutásról. A szakvizsgálatokat, illetve a laborvizsgálatokat a várpalotai Prodia Központi Laboratórium végzi. 

Lakóinkat az intézmény megbízott orvosa látja el. Gondozottaink körében rendszeres egészségügyi felvilágosító munkát végez, biztosítja az ellátottak egészségi állapotának folyamatos ellenőrzését, a szűrést, a gyógykezelést, amennyiben az az intézet keretei között megoldható.
Ápolás, gondozás:
Intézményünkben az ápoláshoz szükséges eszközök biztosítottak. Rendszeres a vérnyomás-ellenőrzés, testsúlymérés, cukorbetegeknél vércukor-ellenőrzés. A kapott értékekről pontos és folyamatos feljegyzés készül. Műszakonként a gondozottak egészségi állapotában történt változásokról, illetve minden velük kapcsolatos jelentősebb eseményről sorszámozott eseménynaplót vezetünk.

A vezető ápoló, a szociális munkás és a lakó bevonásával az ellátást igénybevevő korának, egészségi állapotának, képességeinek és egyéni adottságainak a figyelembevételével egyéni gondozási tervet készítünk. Ha a lakó egészségi állapota miatt ápolásra is szorul, az egyéni gondozási tervet ápolási tervvel egészítjük ki. Az ápolási terv az ápolói team (ápolásvezető, ápoló, gondozó) és a lakó közreműködésével készül. Az ápolási feladatok szakszerű ellátását az intézmény orvosa ellenőrzi.

Az Otthon szükség szerint biztosítja az incontinens betegek számára szükséges eszközöket. Minden ágyhoz kötött ellátott számára szükség esetén decubitus matracot biztosítunk. 

A testi jóérzés kialakításának elengedhetetlen része a napi, rendszeres tisztálkodás. Mozgáskorlátozott, ill. fekvő betegek esetében segédeszközök használatával és gondozói segítséggel biztosított a tisztálkodás.

A higiéné biztosítása érdekében a három váltás ágyneműt, a tisztálkodást segítő három váltás textíliát, valamint a tisztálkodáshoz szükséges anyagokat, eszközöket Otthonunk biztosítja.

Az intézmény, az ellátottak egészségi állapotának javítása érdekében, térítésmentesen gyógymasszázst és mágnesterápiás kezelést biztosít lakói számára. 
VII.2. Étkeztetés
Az ellátottak életkori sajátosságainak, illetve egészségi állapotának megfelelő étkeztetésben részesülnek. Ha az ellátást igénybe vevő egészségi állapota indokolja, részére - orvosi javaslatra - az orvos előírásainak megfelelő étkezési lehetőséget (pl. diéta, gyakoribb étkezés) biztosított. Az élelmezésvezető az étlap összeállításakor kikéri az ápolásvezető véleményét.

Az étkeztetést a Szent Donát Kórház konyhája biztosítja. 

A fekvő betegek rendszeres folyadékbeviteléről folyamatosan gondoskodunk.
VII.3. Mentálhigiénés ellátás
Az intézményi életformához való alkalmazkodás elősegítése, az igénybevevők mentálhigiénés ellátásának biztosítása az intézmény valamennyi dolgozójának feladata. 

A terápiás munkatárs segíti az intézményben a személyre szabott bánásmód megvalósulását, gondoskodik a szabadidő kulturált eltöltésének a feltételeiről. Egyéni és csoportos beszélgetéseket kezdeményez a lakók lelki egészségének megőrzése, illetve a konfliktushelyzetek elkerülése, megelőzése érdekében.

Az aktivitást elősegítő fizikai tevékenységek (séta, mozgáskorlátozott, ill. fekvő betegek levegőztetése) a betegkísérők bevonásával történik.

A szellemi és szórakoztató tevékenységek körében hetente három alkalommal (hétfőn, szerdán és pénteken) csoportos foglalkozást szervezünk. Érdeklődésüknek megfelelően lehetőség van előadások megszervezésére. (pl.: természetgyógyászati, orvosi, felvilágosító). 

Házi könyvtárunk nem túl nagy, de lehetőség van a közeli Városi Könyvtárból könyvek kölcsönzésére. Az irodalmat szerető, de gyengén látó lakóink kérésére igény szerint felolvasunk egyénileg, illetve csoportos formában egyaránt. A közös felolvasások alkalmával a hallottakról közösen beszélgetünk, a lakók elmondják véleményüket, élményeiket a témával kapcsolatban.

Ünnepek alkalmával (Karácsony, Húsvét, Idősek napja stb.) rendezvényeket szervezünk, általában külső előadók bevonásával. Felvettük a kapcsolatot a Thury György Gimnáziummal, a Várkerti Általános Iskolával, a Nepomuki Általános Iskolával és az Evangélikus Keresztyén Óvodával, segítségükkel téve színesebbé a programokat.

A nótakör, a közös felolvasások, az irányított, illetve kötetlen beszélgetésekre alapuló foglalkozások lehetőséget adnak az interperszonális kapcsolatok bővítésére. A tevékenységeket az ellátást igénybe vevők közreműködésével tervezzük meg és rendszerességét igyekszünk biztosítani.

Az ellátottak családi kapcsolatainak erősítése érdekében megpróbálunk minden szükséges eszközt biztosítani az ellátott és családja számára ahhoz, hogy a megfelelő kapcsolattartás feltételei meglegyenek. (levelezés, telefonálás segítése, hosszú látogatási idő, szabadságolás biztosítása, stb.). 

Fontosnak tartjuk az egyéni beszélgetéseket, a lakók problémáinak meghallgatását.

A hitélet gyakorlására vallási hovatartozás szerint lehetőséget biztosítunk. Minden hónap utolsó péntekén a Római Katolikus Egyház képviselője rendszeresen látogatja intézményünket, de biztosított az ünnepek előtti lelki felkészülés és az egyéni beszélgetések is. 

Hetente önkéntesek látogatják intézményünket a Várpalotai Pünkösdi Salem Gyülekezet képviseletében. Gyakran olvasunk fel vallási témájú könyveket.

Demens ellátottainknál különös hangsúlyt helyezünk érzelmeik kifejezésének támogatására, családi és társas kapcsolataik megőrzésére, személyes jól létük biztosítására.

VII.4. Foglalkoztatás
A prevenció és a meglévő képességek szinten tartása szempontjából fontos része tevékenységünknek a foglalkoztatás. A lakók foglalkoztatását a gondozási tervben leírt feladatoknak megfelelően szervezzük meg. Fontosnak tartjuk, hogy bármely foglalkoztatási formát választja a lakó, ő maga választhasson, legyen mérlegelési lehetősége.

Ilyen foglalkoztatási formák, amelyek az intézmény működési körén belül szerveződtek: a közös mozgás, videofilmek megtekintése, szójátékok, társas játékok, kreatív tevékenységek (festés, képeslapok, díszüvegek, vázák, gipszképek stb.) dekorációk elkészítése is. De gyümölcssaláta, süteménykészítés, és ezek szétosztása is lehet alkalmanként közös feladat. Nem egyszer látogattunk el városi rendezvényekre, szabadba történő kirándulásra (szalonna sütés, fagyizás, körséta a városban és környékkén). Sajnos az ellátottak egészségi állapota sokban akadályozza ezt a munkát. A gondozottak foglalkoztathatóságát intézményünk orvosa véleményezi, a foglalkoztatás minden esetben megfelel az ellátottak korának és egészségi állapotának és nem utolsó sorban akaratának.

Kiemelten jelenik meg a demens ellátottakkal való foglalkozás. A velük való foglalkozás során különösen fontosnak tartjuk a rendszerességet, és hangsúlyozzuk az egyéni foglalkozások jelentőségét. Minden foglalkozás során odafigyelünk kezdeményezéseikre, és támogatjuk azt.
Demens ellátottaink számára biztosított programjaink:
· frissítő torna

· egyéni és csoportos mozgásfejlesztések 

· manuális fejlesztő játékok

· zenehallgatás, éneklés

· múltidéző gyakorlatok

Az intézmény működési körén belül szervezett munkavégzési célú foglalkoztatás nem történik.
VIII. A SZOLGÁLTATÁS IGÉNYBEVÉTELI FELTÉTELEI
VIII.1 A személyi térítési díj
Várpalota Város Önkormányzatának Képviselő-testülete évente vizsgálja felül és határozza meg az intézményi térítési díjat. A személyi térítési díj a jogszabályok szerint kerül megállapításra.
A személyi térítési díj összegéről az intézményvezető a megállapodás megkötésekor, illetve a térítési díj változtatásakor írásban értesíti az igénybe vevőt, a fizetésre kötelezett, illetve a fizetési kötelezettséget vállaló hozzátartozót.
A személyi térítési díj havonta, utólag minden hónap 10. napjáig fizetendő az intézményben az ezen feladat ellátására megbízott személynél, melyet a tárgyhó gondozási napjait, a szabadságon, illetve kórházban töltött napokat figyelembe véve számolnak ki.

VIII.2. A gyógyszer-, illetve a gyógyászati segédeszközök költségei
Az ellátást igénybe vevők részére az 1/2000 SzCsM rend. 52 § (2.) bekezdésében meghatározott gyógyszereket térítésmentesen biztosítjuk. Az ezen túlmenően felmerülő egyéni gyógyszerszükséglet költségét az ellátást igénybe vevő viseli, kivéve, ha nem rendelkezik jövedelemmel, vagy ha a személyi térítési díj megfizetése után fennmaradó havi jövedelme nem haladja meg az öregségi nyugdíj mindenkori legkisebb összegének húsz százalékát.

A gyógyászati segédeszköz ellátása körében az intézmény biztosítja a test távoli eszközöket az intézmény költségén, valamint a testközeli segédeszközöket az ellátott költségén.
VIII.3. Az alapellátáson túl nyújtott szolgáltatások köre, az 
igénybevétel feltételei
Fodrász, pedikűrös igény szerint, egyeztetett időpontban házhoz jön. Ez külön térítéses szolgáltatás, amelynél a térítés díja a szolgáltatás költségeinek mértékével megegyezik, és közvetlenül a szolgáltatást nyújtónak fizeti az ellátott.

IX KÖLTŐPÉNZ BIZTOSÍTÁSA
Az ellátottak nyugdíjuk 20%-ával, mint költőpénzzel rendelkeznek. Az intézmény a jövedelemmel nem rendelkezők számára a jogszabályban előírtak szerint, a mindenkori nyugdíjminimum 20 %-át biztosítja.

Várpalota, 2018. december
                                                                                                  Csehné Huszics Márta
                                                                                                          intézményvezető
ZÁRÓ RENDELKEZÉS

